
Els 15 prompts
	#
	Prompt
	Bloc

	1
	Entendre els tipus de lloc
	Decidir

	2
	Decidir quin lloc et cal
	Decidir

	3
	Decidir on va cada tipus de contingut
	Decidir

	4
	Dissenyar l'estructura del lloc
	Dissenyar

	5
	Dissenyar la navegació
	Dissenyar

	6
	Dissenyar la pàgina d'inici
	Dissenyar

	7
	Dissenyar una llista
	Contingut

	8
	Redactar una notícia del lloc
	Contingut

	9
	Trobar contingut al lloc
	Contingut

	10
	Decidir qui ha de tenir accés
	Permisos

	11
	Entendre un permís que no quadra
	Permisos

	12
	Compartir amb algú de fora
	Permisos

	13
	Auditar un lloc heretat
	Mantenir

	14
	Pla de neteja del lloc
	Mantenir

	15
	Diagnòstic: aquest lloc funciona?
	Mantenir



Com fer servir aquest document
Quinze prompts per dissenyar, omplir i mantenir un lloc de SharePoint.
	On escriure'ls
	Per a què

	Copilot Chat
	Dissenyar, decidir i buscar. La majoria d'aquest document

	Copilot dins d'un document
	Treballar sobre un fitxer concret del lloc



	Una advertència sobre aquest bloc: SharePoint és on Copilot menys pot EXECUTAR: no crea llocs, ni pàgines, ni llistes, ni columnes, ni permisos. Però és també on més ajuda a DECIDIR, i en SharePoint les decisions són el 80% de la feina. Un lloc mal dissenyat no s'arregla afegint-hi contingut.



	Sobre Copilot dins de SharePoint: Microsoft està desplegant funcions de Copilot per crear pàgines i agents dins de SharePoint. La disponibilitat depèn del tenant i del moment. Si al teu lloc hi apareixen, aprofita-les; si no, els prompts d'aquest document funcionen igualment des de Copilot Chat.




	ENTENDRE I DECIDIR
Abans de crear cap lloc



	1
	Entendre els tipus de lloc
A Copilot Chat



	Explica'm la diferència entre un lloc d'equip i un lloc de
comunicació de SharePoint.

Vull entendre:
- Per a què serveix cadascun
- Quina diferència hi ha en els permisos
- Quin porta grup de Microsoft 365 i quin no
- Tres exemples concrets de cada un

Explica-ho sense donar per fet que sé què és un grup.



	La regla que ho resumeix:
Lloc d'EQUIP: poca gent que treballa junta i escriu. Porta grup, i
per tant Teams, bústia i calendari.

Lloc de COMUNICACIÓ: pocs escriuen i molts llegeixen. No porta grup:
els permisos es donen a mà.



Quan: Abans de crear el teu primer lloc. És la decisió que costa més desfer.
Què esperar: Una comparació amb exemples. El punt del grup és clau: només el lloc d'equip en porta.

	2
	Decidir quin lloc et cal
A Copilot Chat



	Necessito un espai a SharePoint per a [DESCRIU-HO].

Context:
- Qui hi escriurà: [QUANTS I QUI]
- Qui només llegirà: [QUANTS I QUI]
- Hi haurà gent de fora de l'organització: [SÍ / NO]
- Durarà [TEMPS] o serà permanent

Digue'm:
- Quin tipus de lloc em convé i per què
- Si em serviria un lloc que ja tinc
- Si en realitat el que necessito és un canal de Teams

Si crec que em cal un lloc nou i tu creus que no, digue-m'ho.



	Exemple emplenat:
Necessito un espai a SharePoint per publicar els procediments
interns del departament, perquè tothom els pugui consultar.

Qui hi escriurà: 3 persones de coordinació.
Qui només llegirà: uns 40 treballadors.
Hi haurà gent de fora: no.
Serà permanent.



Quan: Abans de crear res. La proporció entre qui escriu i qui llegeix és el que decideix el tipus.
Què esperar: Una recomanació honesta. La tercera pregunta salva molts llocs innecessaris.

	3
	Decidir on va cada tipus de contingut
A Copilot Chat



	Ajuda'm a decidir on hauria de desar cada tipus de contingut.

Sóc [EL TEU CÀRREC] i treballo amb:
- [TIPUS 1]
- [TIPUS 2]
- [TIPUS 3]

Per a cadascun, digue'm si hauria d'anar a OneDrive, a un lloc
de SharePoint o a un canal de Teams, i per què.

Fes servir aquest criteri: qui ha de poder trobar-ho d'aquí a
dos anys si jo ja no hi sóc?



	Exemple emplenat:
Sóc formador i treballo amb: materials de curs que reutilitzo cada
edició, esborranys que estic preparant ara, actes de reunió amb el
client, i propostes comercials.

Per a cadascun, digue'm si hauria d'anar a OneDrive, a un lloc de
SharePoint o a un canal de Teams, i per què.



Quan: Quan no tens clar què va a cada lloc. És la pregunta que més es repeteix al curs.
Què esperar: Una classificació amb criteri. La pregunta final resol la majoria de dubtes sense necessitat de regles complexes.

	DISSENYAR EL LLOC
L'estructura abans que el contingut



	4
	Dissenyar l'estructura del lloc
A Copilot Chat



	Vaig a crear un lloc de SharePoint per a [PER A QUÈ].

Els usuaris seran [QUI] i hi buscaran principalment:
- [QUÈ BUSCARAN 1]
- [QUÈ BUSCARAN 2]
- [QUÈ BUSCARAN 3]

Proposa'm:
- Quines biblioteques i quines llistes hi hauria de tenir
- Un màxim de CINC entrades al menú de navegació
- Què hauria d'aparèixer a la pàgina d'inici

Si creus que amb menys elements en tindria prou, digue-m'ho.



	Exemple emplenat:
Vaig a crear un lloc de SharePoint per centralitzar els recursos de
formació de l'organització.

Els usuaris seran els 40 treballadors del departament i hi buscaran
principalment: els manuals del curs que van fer, com sol·licitar una
formació nova, i el calendari de sessions previstes.



Quan: Abans de crear el lloc, o just després i abans d'omplir-lo.
Què esperar: Un disseny complet. Partir del que la gent BUSCA, i no del que tu vols publicar, és el que fa que el lloc s'utilitzi.

	5
	Dissenyar la navegació
A Copilot Chat



	T'enganxo el contingut que té el meu lloc de SharePoint.

Proposa'm el menú de navegació:
- Un màxim de CINC entrades de primer nivell
- Quines haurien de tenir subentrades i quines no
- Com anomenaria cada entrada, en llenguatge d'usuari

Recorda que la gent no busca «Biblioteca de documents»:
busca «Manuals» o «Plantilles».

CONTINGUT DEL LLOC:
[ENGANXA AQUÍ EL QUE TENS]



	El principi que hi ha al darrere:
Els noms del menú han de ser els que faria servir un usuari, no els
noms tècnics de SharePoint.

«Documents», «Llista», «Pàgines» no diuen res. «Manuals»,
«Sol·licituds», «Calendari» sí.



Quan: Quan el lloc ja té contingut però la gent no troba res.
Què esperar: Un menú pensat per a qui busca, no per a qui publica. És la diferència entre un lloc que s'usa i un que no.

	6
	Dissenyar la pàgina d'inici
A Copilot Chat



	Vull dissenyar la pàgina d'inici del meu lloc de SharePoint.

Qui hi entrarà: [QUI]
El que han de poder fer en 10 segons: [QUÈ]

Proposa'm:
- Quines seccions tindria la pàgina i en quin ordre
- Quins elements web posaria a cadascuna
- Què NO hi posaria, encara que sembli útil

Recorda que ha de funcionar també al mòbil.



	L'error més comú a les pàgines d'inici:
Posar-hi l'element web de Documents mostrant «Tots els documents».

Una pàgina que ensenya 400 fitxers no orienta ningú. Tria sempre una
VISTA concreta i filtrada: vuit documents rellevants valen més que
quatre-cents desordenats.



Quan: Abans de muntar la pàgina d'inici, per no acabar amb sis elements web que ningú mira.
Què esperar: Un disseny per seccions. El punt del que NO posar és el que evita la pàgina sobrecarregada.

	CONTINGUT
Omplir-lo i trobar-hi coses



	7
	Dissenyar una llista
A Copilot Chat



	Necessito una llista de SharePoint per a [PER A QUÈ].

Les dades que vull recollir són: [DESCRIU-LES]
Qui l'omplirà: [QUI]
Qui la consultarà i per a què: [QUI I PER A QUÈ]

Proposa'm:
- Les columnes, amb el tipus de cadascuna
- Dues vistes útils, amb el seu filtre
- Si em convindria format condicional i amb quin criteri

Màxim sis columnes. Si en calen menys, digue-m'ho.



	Exemple emplenat:
Necessito una llista de SharePoint per gestionar les sol·licituds de
formació del departament.

Les dades que vull recollir són: qui la demana, quin curs, per a
quan, si ja està aprovada i qui l'ha aprovada.
Qui l'omplirà: qualsevol treballador.
Qui la consultarà: coordinació, per veure què està pendent.



Quan: Abans de crear una llista. Les columnes són el que determina si servirà.
Què esperar: Un disseny complet. El tipus de cada columna importa tant com el nom: una data com a text no es pot filtrar bé.

	8
	Redactar una notícia del lloc
A Copilot Chat



	Redacta una notícia per publicar al lloc de SharePoint de
[QUIN LLOC].

Tema: [DE QUÈ VA]
Qui la llegirà: [QUI]
El que vull que facin després de llegir-la: [QUÈ]

Requisits:
- Un titular que digui la notícia, no que la insinuï
- Màxim 150 paraules
- Que la informació important estigui al primer paràgraf
- Una crida a l'acció al final, si escau



	Exemple emplenat:
Tema: a partir del dia 1 d'octubre, tots els materials de formació
estaran en aquest lloc i deixarem d'enviar-los per correu.
Qui la llegirà: els 40 treballadors del departament.
El que vull que facin: que guardin el lloc a preferits i que hi
busquin abans de demanar res per correu.



Quan: Quan has de comunicar alguna cosa a tota l'organització a través del lloc.
Què esperar: Un esborrany estructurat. El titular que «diu la notícia» és el que fa que la gent hi entri.

	9
	Trobar contingut al lloc
A Copilot Chat



	Busca al lloc de SharePoint [NOM DEL LLOC] tot el relacionat
amb [TEMA].

Digue'm:
- Quins documents hi ha i a quina biblioteca
- Un resum d'una línia de cadascun
- Quin és el més recent
- Si hi ha informació sobre això en llistes o pàgines, no
  només en documents

Si no trobes res, digue-m'ho en comptes de respondre amb
coneixement general.



	Exemple emplenat:
Busca al lloc de SharePoint «Formació» tot el relacionat amb la
configuració de permisos.

Digue'm quins documents hi ha i a quina biblioteca, un resum d'una
línia de cadascun, quin és el més recent, i si hi ha informació
sobre això en llistes o pàgines.



Quan: Quan saps que la informació és al lloc però no en quina biblioteca ni amb quin nom.
Què esperar: Resultats per contingut. L'últim punt és important: sovint la informació està en una llista, no en un document.

	PERMISOS
On més s'equivoca la gent



	10
	Decidir qui ha de tenir accés
A Copilot Chat



	Vull donar accés al meu lloc de SharePoint a diverses persones.

La situació és:
- [PERSONA O GRUP 1]: ha de [QUÈ HA DE FER]
- [PERSONA O GRUP 2]: ha de [QUÈ HA DE FER]
- [PERSONA O GRUP 3]: ha de [QUÈ HA DE FER]

Digue'm, per a cadascun:
- Quin nivell de permís li correspon
- Si l'hauria d'afegir al grup o compartir-li només una part
- Què implica cada opció

Adverteix-me si alguna opció dona més accés del que sembla.



	L'avís que conté aquest prompt:
Compartir el LLOC d'un equip afegeix la persona al GRUP de
Microsoft 365.

Això li dona accés als fitxers, però també a la bústia, al
calendari, a les notes i a Teams. Si només volies que veiés una
carpeta, no és el que has fet.



Quan: Abans de donar accés a ningú. Els permisos són el que més problemes genera a SharePoint.
Què esperar: Una recomanació per persona. L'última instrucció és la clau: «Compartir el lloc» dona més del que la gent espera.

	11
	Entendre un permís que no quadra
A Copilot Chat



	Tinc un problema de permisos a SharePoint.

El que passa és: [DESCRIU-HO]
El que esperava és: [QUÈ HAURIA DE PASSAR]

Digue'm:
- Quines són les causes possibles, per ordre de probabilitat
- Com comprovo quins permisos té aquella persona de veritat
- Si pot ser un problema d'herència de permisos
- Què puc provar jo abans de demanar ajuda

Explica'm també què vol dir «trencar l'herència de permisos».



	Exemple emplenat:
El que passa és: he afegit una persona al lloc i pot veure els
documents, però no pot editar-los tot i que li vaig donar permís
d'edició.
El que esperava és: que pogués editar-los.

Digue'm les causes possibles, com comprovo quins permisos té de
veritat, i si pot ser un problema d'herència.



Quan: Quan algú no veu una cosa que hauria de veure, o veu una que no hauria.
Què esperar: Un diagnòstic ordenat. L'herència trencada és la causa de la majoria de permisos incoherents.

	12
	Compartir amb algú de fora
A Copilot Chat



	Vull donar accés a [QUI], que és d'una altra organització.

Ha de poder: [QUÈ HA DE FER]
Durant: [QUANT TEMPS]

Digue'm:
- Quines opcions tinc per donar-li accés
- Quina és la més adequada en el meu cas
- Què pot fer i què no podrà fer un convidat extern
- Com ho retiraré quan ja no calgui

Adverteix-me si alguna d'aquestes opcions pot estar
restringida per l'organització.



	Una limitació que sorprèn:
Un convidat extern no pot ser propietari d'un lloc ni d'un equip.

I segons la configuració del tenant, convidar des dels permisos del
lloc de SharePoint pot no funcionar encara que sí funcioni des de
Teams. Si et passa, no és un error teu.



Quan: Abans de compartir res amb clients, proveïdors o col·laboradors externs.
Què esperar: Les opcions i els límits. L'última instrucció és realista: moltes organitzacions restringeixen la compartició externa.

	MANTENIR
Perquè el lloc segueixi servint



	13
	Auditar un lloc heretat
A Copilot Chat



	He heretat el lloc de SharePoint [NOM] i no sé què hi ha.

Fes-me'n l'inventari:
- Quines biblioteques i llistes té, i quants elements cadascuna
- Quines pàgines hi ha i quan es van tocar per última vegada
- Qui hi té accés
- Què sembla actiu i què sembla abandonat

Digue'm també què hauria de revisar primer.



	Per on començar sempre:
Pels permisos. En un lloc heretat és freqüent trobar-hi gent que ja
no treballa al projecte, o enllaços oberts que algú va crear fa dos
anys.

Revisar-ho és la primera responsabilitat de qui hereta un lloc.



Quan: Quan t'assignen un lloc que va crear una altra persona.
Què esperar: Un inventari amb prioritats. El punt dels permisos és el primer que s'ha de revisar en un lloc heretat.

	14
	Pla de neteja del lloc
A Copilot Chat



	Analitza el lloc de SharePoint [NOM] i proposa'm un pla
de neteja.

Màxim QUATRE accions, ordenades per impacte.

Per a cadascuna:
- Què faria exactament
- Quant temps em portaria
- QUÈ PODRIA PERDRE si m'equivoco
- Com ho comprovaria abans de fer-ho

No em proposis esborrar res sense dir-me abans què conté.



	Abans de qualsevol neteja:
Exporta a Excel la llista de documents de cada biblioteca.

Tindràs un inventari de noms, dates, autors i columnes abans de
tocar res. Si després es troba a faltar alguna cosa, sabràs què hi
havia i qui la va pujar.



Quan: Quan el lloc porta anys creixent i ja ningú troba res.
Què esperar: Un pla acotat amb advertències. Aquí s'esborren documents de veritat: l'advertència no és retòrica.

	15
	Diagnòstic: aquest lloc funciona?
A Copilot Chat



	Analitza el lloc de SharePoint [NOM] i digue'm si funciona bé.

Concretament:
- Si la gent hi entra i què consulta més
- Si hi ha biblioteques o llistes que ningú toca
- Si l'estructura de carpetes és raonable o excessiva
- Si hi ha columnes creades que ningú omple
- Si hi ha contingut duplicat amb altres llocs

Digue'm UNA sola cosa que hauria de canviar primer, i per què.



	Què vol dir cada senyal:
Columnes creades i mai omplertes: algú va dissenyar l'estructura
pensant en com hauria de ser, no en com treballa la gent.

Biblioteques que ningú toca: o el contingut ja no serveix, o la
gent no sap que existeixen. Les dues coses es resolen diferent.



Quan: Un cop al trimestre, o quan l'equip es queixa que no troba res.
Què esperar: Un diagnòstic amb una prioritat. Les columnes buides són el senyal més revelador de tots.

Què NO pot fer Copilot a SharePoint
	No pot...
	Però sí...

	Crear llocs
	Dir-te quin tipus et convé i donar-te els passos

	Crear biblioteques ni llistes
	Dissenyar-te-les columna a columna

	Crear ni editar pàgines
	Proposar-te l'estructura i redactar-ne el text

	Configurar la navegació
	Dissenyar-te el menú i els noms

	Canviar permisos
	Dir-te quin nivell correspon a cadascú

	Trencar ni restaurar l'herència
	Explicar-te què és i quan té sentit

	Esborrar ni moure contingut
	Dir-te què i advertir-te del que perdries

	Veure llocs on no tens accés
	Treballar amb tots aquells on ets



	Per què això importa menys del que sembla: A SharePoint, el 80% de la feina és decidir: quin tipus de lloc, quines biblioteques, quines columnes, quins permisos, quina navegació. Totes aquestes decisions es prenen abans de tocar cap botó, i és exactament on Copilot ajuda més.



	Una limitació que has de tenir present: Copilot veu els llocs i els documents on TU tens permís. Si una biblioteca té l'herència trencada i hi ha carpetes que no veus, tampoc les veurà ell. Un inventari que sembli incomplet pot ser un problema de permisos, no de Copilot.



Quatre idees per treure'n profit
	Idea
	Per què funciona

	Parteix del que la gent BUSCA
	Un lloc dissenyat des del que vols publicar no s'utilitza

	Posa noms d'usuari, no tècnics
	«Manuals» s'entén; «Biblioteca de documents» no

	Demana-li què podries perdre
	A SharePoint s'esborren documents, no pestanyes buides

	Tria sempre una vista concreta
	Una pàgina amb 400 fitxers no orienta ningú



	La frase que resumeix el bloc: SharePoint no és un disc dur amb pàgina web: és l'espai on viu el coneixement de l'organització. Un lloc ben dissenyat respon les preguntes de la gent abans que les facin; un de mal dissenyat és un calaix amb cercador.



	Sobre aquest document: Prompts de Copilot per a SharePoint. Complementa el manual del Bloc 7 i els seus annexos. Les biblioteques tenen cheat sheet propi. Aubay Consultoria IT — Barcelona — 2026.

